Lūgnaliai

Lūgnaliai – kaimas Kretingos rajono savivaldybės pietrytinėje dalyje, 16 km į pietryčius nuo Kartenos ir 5 km į pietvakarius nuo Kalniškių. Įsikūręs prie uždurpėjusios Tyro pelkės ir senojo Kartenos-Budrių-Kulių kelio.

 Istorija 

Prie Tyro pelkės rastas akmeninis kirvis liudija, kad žmonės čia gyveno jau prieš trejetą tūkstančių metų.

Kaimui pradžią davė apie XIX a. pradžią įkurtas Lūgnalių palivarkas, priklausęs Šateikių grafų Pliaterių Aleksandravo dvarui. Ariamų palivarko žemių pakraštyje XIX a. susiformavo Lūgnalių užusienis, kuriame 1846 m. gyveno 4 baudžiauninkų šeimos. Baudžiavą panaikinus, dirbamą žemę valstiečiai išsipirko. Dalį žemės nusipirko gretimo Anužių kaimo valstietis Kazys Vosylius.

1923 m. Lūgnalių kaime buvo 4 ūkiaiLietuvos apgyvendintos vietos. Kaunas, 1925, p. 114. Daugiausia žemės valdė ūkininkas Skridaila.

Po karo duris atvėrė Lūgnalių pradinė mokykla, kurią lankė Anužių, Drungilų ir kitų gretimų kaimų vaikai. 1951–1956 m. joje mokytojavo Getrūda Baltmiškienė. 1958 m. mokykla buvo nukelta į Anužių kaimąMažoji lietuviškoji tarybinė enciklopedija, t. 1, p. 79.

Kaimo pakraštyje prie Tyro durpyno stūkso kalva, vadinama Lūgnaliu pilale.

 Gyventojai 

 Šaltiniai 

 Irena Šeškevičienė. Gyvenimas prie raistų ir akivarų. – Pajūrio naujienos, 2009,spal. 16

Kategorija:Kretingos rajono savivaldybės gyvenvietės